Fujite (fuji te) - Mutare în plic. Ultima mutare efectuată înainte de întrerupere în partidele de titlu, partide ce durează mai multe zile.

Fukumi - Mutare sau ameninţare implicită, (literal, inclusă) dar care nu a fost jucată încă.

Fukurami - Umflătură. Mai precis hane ce extinde o săritură peste un spaţiu, realizînd o formă de V.

Fukure - Vezi fukurami.

Fumikomi - Incursiune. Literal, a păşi înăuntru.

Furikawari - Un schimb, troc (mare). Folosit preponderent în cazul schimbului de teritorii potenţiale. În diagramă vedem un exemplu în care negrul oferă albului teritoriu pe centrul laturii de jos în schimbul, teritoriului din stînga.

Furueru - A juca cu extremă precauţie, de regulă în încercarea de a păstra avantajul deja obţinut . Literal a tremura, a dîrdîi.

Fusa - Blocaj. Mutare ce închide pietrele adverse. În diagramă, negrul 1 închide cele patru piese albe.

Fuseki - Primele mutări ale partidei, care de regulă stabilesc influenţa şi schiţează teritoriile. Traducerea literală este contradictorie în cele două exemple date, unul fiind de “pietre împrăştiate“, altul de a aranja, ordona pietrele. De regulă se consideră că fuseki durează pînă începe prima luptă. Deci unele partide nu au fuseki deoarece încep lupta direct. Mai există termenul japonez joban pentru primele mutări ale partidei, indiferent dacă există sau nu un fuseki, o schiţare a teritoriilor.

Fusenpai - A pierde prin forfait. Fusensho - A cîştiga prin forfait. Fushi - Un defect. Literal, nod.

Fushi wo tsukeru - A crea defecte sau a obţine avantaj intr-o confruntare.

Futokoro - Literal, sîn.  Spaţiul  interior al unui grup ce luptă pentru a trăi. Acest spaţiu poate conţine si piese inamice. Termenul este folosit aproape exclusiv în contextul proverbului : "iki wa futokoro o hiroge yo" - Pentru a trăi măreşte-ţi burdihanul, spaţiul pentru teritoriu.

